Document ID: 31975D0456

ΑΠΟΦΑΣΗ ΤΟΥ ΣΥΜΒΟΥΛΙΟΥ της 15ης Ιουλίου 1975 περί συνάψεως της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας για τη ζάχαρη από ζαχαροκάλαμο
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,
τη σύσταση της Επιτροπής,
Εκτιμώντας:
ότι το πρωτόκολλο αριθ. 3 ΑΚΕ για τη ζάχαρη, αποτελεί αναπόσπαστο τμήμα της συμβάσεως ΑΚΕ-ΕΟΚ του Λομέ, που υπεγράφη την 28η Φεβρουαρίου 1975- ότι, αναμένοντας την έναρξη ισχύος της συμβάσεως, η Κοινότης και τα Κράτη ΑΚΕ που αναφέρονται στο πρωτόκολλο αυτό, ανέλαβαν την υποχρέωση, με συμφωνίες υπό μορφήν ανταλλαγής επιστολών υπό ημερομηνία 28 Φεβρουαρίου 1975, να εφαρμόσουν τις διατάξεις του εν λόγω πρωτοκόλλου από την ίδια αυτή ημερομηνία-
ότι στην κοινή δήλωση προθέσεως, περί αναπτύξεως των εμπορικών σχέσεων με την Κεϋλάνη, την Ινδία, τη Μαλαισία, το Πακιστάν και τη Σιγκαπούρη(1), που προσαρτάται στην τελική πράξη της συνθήκης προσχωρήσεως, διευκρινίζεται ότι το θέμα των εξαγωγών ζάχαρης της Ινδίας προς την Κοινότητα, μετά την εκπνοή, την 31ηΔεκεμβρίου 1974, της ισχύος της συμφωνίας της Κοινοπολιτείας για τη ζάχαρη, θα πρέπει να ρυθμιστεί από την Κοινότητα, λαμβανομένων ιδίως υπόψη των διατάξεων που θα μπορούσαν να θεσπιστούν όσον αφορά τις εισαγωγές ζάχαρης που προέρχονται από τις ανεξάρτητες χώρες της Κοινοπολιτείας, οι οποίες προβλέπονται στο πρωτόκολλο αριθ. 22 περί των σχέσεων μεταξύ της Ευρωπαϊκής Οικονομικής Κοινότητος και των συνδεδεμένων αφρικανικών Κρατών και του Κράτους της Μαδαγασκάρης καθώς και των ανεξαρτήτων αναπτυσσομένων χωρών της Κοινοπολιτείας, που ευρίσκονται στην Αφρική, στον Ινδικό Ωκεανό, στον Ειρηνικό Ωκεανό και στις Αντίλλες-
ότι για να δοθεί συνέχεια στη δήλωση αυτή πρέπει να συναφθεί η συμφωνία για τη ζάχαρη από ζαχαροκάλαμο, η διαπραγμάτευση της οποίας έχει γίνει μεταξύ της Ευρωπαϊκής Οικονομικής Κοινότητος και της Δημοκρατίας της Ινδίας,
ΑΠΟΦΑΣΙΖΕΙ:
Άρθρο 1
Η συμφωνία μεταξύ της Ευρωπαϊκής Οικονομικής Κοινότητος και της Δημοκρατίας της Ινδίας για τη ζάχαρη από ζαχαρακάλαμο συνάπτεται εξ ονόματος της Κοινότητος.
Το κείμενο της συμφωνίας προσαρτάται στην παρούσα απόφαση.
Άρθρο 2
Ο πρόεδρος του Συμβουλίου εξουσιοδοτείται να ορίσει το πρόσωπο στο οποίο ανατίθεται η υπογραφή της συμφωνίας και να μεταβιβάσει σ'αυτό την αναγκαία εξουσία, με σκοπό τη δέσμευση της Κοινότητος.
Έγινε στις Βρυξέλλες, στις 15 Ιουλίου 1975.

Labels: 3
18
15
17